دونیا ساغلیق تشکیلاتی کوروناویروسون یئنی واریانتی‌نین یاییلماسی باره‌ده خبردارلیق ائدیب.
دونیا ساغلیق تشکیلاتی کوروناویروسون اومیکرون واریانتی‌نین یئنی واریانتی‌ - EG.5-ین دونیادا سرعتله یاییلدیغینی بیلدیریب.
بو باره‌ده قورومون راپوروندا معلومات وئریلیب.
سندده قئید ائدیلیب کی، EG.5 XBB.1.9.2-نین نسلیندن‌دیر و XBB.1.5 ایله عینی آمین تورشوسو (اسید امینه) پروفیلینه مالیک‌دیر. EG.5 XBB.1.9.2 ایله موقاییسه‌ده سونبول زولالیندا علاوه f456l آمین تورشوسو موتاسیونو داشیییر. یئنی واریانت ایلک دفعه 2023-جو ایل فوریه‌نین 17-ده قئیده آلینیب.
"قلوبال میقیاسدا قئیده آلینان یولوخما حال‌لاری‌نین نیسبتینده داواملی آرتیم موشاهیده اولونور. 29-جو اپیدمیولوژیکی هفته‌ده (2023-جو ایل جولای 17-دن 23-دک) EG.5-ین قلوبال میقیاسدا یاییلماسی 17،4 فایز تشکیل ائدیب"، - راپوردا معلومات وئریلیب.
